# Soiuz MS-17

El Soiuz MS-17 fou un vol espacial tripulat de la nau Soiuz llançat el 14 d'octubre de 2020. Va transportar tres membres de l'Expedició 63/64 a l'Estació espacial Internacional, el comandant rus i dos enginyers de vol, un rus i un estatunidenc.
Aquesta missió ha estat la primera en realitzar un encontre espacial amb l'estació utilitzant una trajectòria «ultraràpida» que només necessità fer dues òrbites al voltant de la Terra amb una durada aproximada de tres hores.
Cap al final de la missió la nau canviarà de lloc d'acoblament passant al mòdul Poisk deixant lliure el mòdul Rassvet per l'acoblament de la nau Soiuz MS-18, amb data prevista de llançament de 1 d'abril de 2021 portant els cosmonautes Oleg Novitsky, Pyotr Dubrov i Andrei Borisenko amb una estada prevista de sis mesos. La dues aeronaus compartiran estada a l'EEI durant nou dies fins a la partida de la Soiuz MS-17.

## Tripulació

| Posició | Tripulació | Tripulació |
| Comandant | Serguei Rijikov, RSA Expedició 63/64 Segon vol espacial | Serguei Rijikov, RSA Expedició 63/64 Segon vol espacial |
| Enginyer de vol 1 | Serguei Kud-Svertxkov, RSA Expedició 63/64 Primer vol espacial | Serguei Kud-Svertxkov, RSA Expedició 63/64 Primer vol espacial |
| Enginyer de vol 2 | Kathleen Rubins, NASA Expedició 63/64 Segon vol espacial | Kathleen Rubins, NASA Expedició 63/64 Segon vol espacial |

### Tripulació de reserva

| Posició | Tripulació | Tripulació |
| Comandant | Oleg Novitsky, Roscosmos | Oleg Novitsky, Roscosmos |
| Enginyer de vol 1 | Pyotr Dubrov, Roscosmos | Pyotr Dubrov, Roscosmos |
| Enginyer de vol 2 | Mark T. Vande Hei, NASA | Mark T. Vande Hei, NASA |

## Notes sobre la tripulació

La planificació inicial havia inclòs el cosmonauta rus Nikolai Chub com a segon enginyer de vol de la missió a l'espera de la decisió de la NASA sobre si adquiririen més seients de la Soiuz. El maig de 2020, la NASA va comprar un seient i va assignar l'astronauta de la NASA Kathleen Rubins com a segon enginyer de vol i com a reserva va designar l'astronauta Mark T. Vande Hei.
Originalment, els cosmonautes russos Anatoli Ivanishin i Ivan Vagner havien de volar com a comandant i enginyer de vol 1 respectivament. Al febrer de 2020, però, els dos cosmonautes van ser traslladats al vol Soiuz MS-16 a causa de problemes mèdics amb el comandant de la Soiuz MS-16 Nikolai Tikhonov. Ivanishin i Vagner van ser substituïts per Ryzhikov i Kud-Sverchkov. Babkin podria volar amb el Soiuz MS-18, però Tikhonov no ho farà per que s'ha retirat del cos d'astronautes de Roscosmos.
Com a reacció a la pandemia pel COVID-19, Roscosmos va implementar una tripulació de reserva de dos cosmonautes per assegurar-se que el vol podia continuar sense retards, en el cas improbable que caiguessin malalts tant els primers com els de seguretat. No es va confirmar si la NASA planejava afegir un astronauta propi a la tripulació de reserva.

## Referències

* ↑ Agència EFE «La nave tripulada Soyuz MS-17 parte hacia la Estación Espacial Internacional en busca de un tiempo récord» (en castellà). La Vanguardia, 14-11-2020 [Consulta: 22 novembre 2020].
* ↑ Agència EFE «La nave tripulada rusa Soyuz MS-17 se acopla a la Estación Espacial Internacional» (en castellà). Levante-EMV, 14-11-2020 [Consulta: 22 novembre 2020].
* 1 2 Ramírez, Adriana «Nave espacial Soyuz MS-17 rompió récord, llegó en 3 horas y 3 minutos a la Estación Espacial Internacional» (en castellà). Cambio 16, 17-11-2020 [Consulta: 22 novembre 2020].